### Resume

Ved budgetforliget 2021-2024 blev der i [adresse] afsat 20 millioner kroner til medfinansiering af gode initiativer, der udvikler Vejle Kommune. I aftalen fremgår det, at der skal være fokus på at realisere projektet omkring [adresse]. Den 30. marts 2022, sag 74, godkendte Byrådet frigivelse af 1.345.000 kroner fra [adresse] til i første omgang at finansiere arkitektkonkurrencer og yderligere indledende arbejde med henblik på realiseringen af Egtvedpigens Verden. Der har nu været afholdt en idékonkurrence for Egtvedpigens Verden. En første- og andenplads er fundet og tre ideer er indkøbt. I denne sag orienteres om processen og vinderne. Efterfølgende kvalificeres vinderforslaget og præsenteres igen for Kultur- og Idrætsudvalget og Økonomiudvalget i februar 2023 med henblik på at kunne indgå i en samlet fondsansøgning om støtte til [adresse] den 1. marts 2023.

### Sagsfremstilling

[adresse] verden:

Med Egtvedpigens Verden, placeret i kulturlandskabet omkring [adresse] grav, er det visionen at skabe en oase i naturen på fundstedet for Egtvedpigens Grav. Stedet skal via nytænkende formidlingsgreb i landskabet trække klare spor til Egtvedpigens Verden. Det skal være en portal, der forbinder bronzealderen med nutiden. Ved at vende det klassiske museum ”på vrangen” ønsker man at se børn og voksne i leg med kulturen og naturen imens de på nærmeste hold oplever livet for 3500 år siden.

Egtvedpigens Verden skal appellere til den brede befolkning – her skal være noget for alle generationer. I dag er det særligt det modne publikum, der besøger stedet. I fremtiden skal Egtvedpigens Verden med sin legende og aktive tilgang også tiltrække børnefamilierne, hærvejsvandrene og cykelturisterne. Det skal være et udflugtssted, der kan samle mennesker på tværs og opfylde familiers behov for at samles om en fælles aktiv oplevelse.

Konkurrencen:

Vejle Kommune igangsatte den 9. august 2022 en idekonkurrence for Egtvedpigens Verden. Konkurrencen løb indtil 11. oktober 2022, hvor 42 forslag var modtaget. Til bedømmelsen af konkurrencen blev der nedsat en dommerkomité på 13 personer. Dommerkomitéen bestod af styregruppen for Egtvedpigens Verden og en fagkyndig i bronzealderen fra [adresse]. Tre fagdommere var ligeledes med i dommerkomitéen i form af [adresse] stadsarkitekt, en landskabsarkitekt og museumschefen. Den samlede dommerkomité har afholdt i alt to bedømmelsesmøder. Forud for begge disse møder, har fagdommerne holdt formøde.?På fagdommernes første formøde blev alle 42 forslag gennemgået og fagdommerne lavede en indledende kategorisering. På første bedømmelsesmøde blev fagdommernes kategorisering og de indkomne forslag, som fagdommerne på formødet havde vurderet, levede op til bedømmelseskriterierne og havde særlige kvaliteter, præsenteret.

På første bedømmelsesmøde blev en række forslag udvalgt til at gå videre i bedømmelsen.?På formødet forud for andet bedømmelsesmøde blev de udvalgte forslag igen vurderet af fagdommerne og de genbesøgte beslutningerne og drøftelserne fra første bedømmelsesmøde. På andet bedømmelsesmøde for den samlede dommerkomité blev det besluttet?hvilke forslag der skulle præmieres og til hvilken præmiesum. Det var en enig dommerkomité, der besluttede følgende præmiering:

* Forslag 82017 tildelt 1. præmie på DKK 150.000?
* Forslag 22089 tildelt 2. præmie på DKK 100.000?
* Forslag 27345 indkøbt for DKK 25.000?
* Forslag 51967 indkøbt for DKK 25.000?
* Forslag 60522 indkøbt for DKK 25.000?

Forslag 82017 udmærker sig ved at have et pragmatisk, visionært, poetisk og ikke mindst sammenhængende hovedgreb. Tilgangen til landskabet er enkel og overbevisende og stedets funktion helstøbt ved fx at indtænke en eventplads på stedet. "Portalen" til Egtvedpigens Verden fremstår præcis og skarp og taler med et cirkulært formsprog og materiale i stampet ler direkte til Egtvedpigens Verden. Formidlingen i landskabet slår spændende toner an, men denne del skal der arbejdes videre med sammen med vinderen. Forslaget er udarbejdet af Werner Frederiksen - DK.

Der er udarbejdet en dommerbetænkning, hvor de præmierede forslag gennemgås (se bilag). Vinderne blev offentliggjort ved et arrangement på [adresse] i Egtved den 20. december 2022. Vindere og indkøb er udstillet på [adresse] i Egtved og [adresse] indtil ultimo januar.

Videre proces:

* 19. december 2022 - 27. januar 2023: Kvalificering af vinderforslaget med særligt fokus på formidlingsdelen.
* 7. februar 2023: Kultur- og Idrætsudvalget præsenteres for det justerede forslag.
* 27. februar 2023: Det justerede forslag for Egtvedpigens Verden samt udkast til en samlet fondsansøgning præsenteres for Økonomiudvalget.
* En samlet ansøgning med [adresse] hærvejsprojekter forventes afsendt.

### Klima og resiliensvurdering

Bæredygtighed har været et afgørende element i konkurrencen.

### Sagens videre forløb

Sagen skal efterfølgende behandles af Økonomiudvalget og Byrådet.

### Historik

Kultur- og Sundhedsdirektøren indstiller, 17. januar 2023, pkt. 4:

at orienteringen om idekonkurrencen tages til efterretning, og

at den videre proces godkendes.

Beslutning fra Kultur- og Idrætsudvalget, 17. januar 2023, pkt. 4:

Anbefales. Jørgen Danielsen deltog ikke i sagens behandling.

Beslutning fra Økonomiudvalget, 30. januar 2023, pkt. 36:

Anbefales.

### Beslutning

Godkendt.

Fraværende: Casper Sørensen. I stedet mødte Hans Kristensen.